અમદાવાદ સહિત રાજ્યના મોટાભાગના શહેરોમાં છેલ્લાં એક સપ્તાહથી વધુ સમયથી લઘુતમ તાપમાનમાં સતત વધારો થતા ઠંડીમાં ઘટાડો થયો છે. આમ તો ફ્રેબ્રુઆરી માસમાં થોડી ઠંડી પડતી હોય છે પરંતુ છેલ્લાં કેટલાંક દિવસોથી અમદાવાદ, ગાંધીનગર, ડીસા, નલિયા, અમરેલી સહિતના અન્ય શહેરોમાં લઘુતમ તાપમાનનો પારો સતત ઉંચે જઈ રહ્યો છે. બપોરના સમયે ગરમીનો અહેસાસ થઈ રહ્યો છે.મોડી રાત બાદ હળવી ઠંડી અનુભવાય છે. પરોઢિયે થોડી ઠંડી બાદ ઠંડીની અસર ઓછી જોવા મળે છે.